- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. 31 din 26.04.2019

Ca urmare a solicitării de emitere a acordului de mediu adresate de SDEE TRANSILVANIA SUD, S.D.E.E. Harghita, cu sediul în municipiul Miercurea-Ciuc, str. Kossuth Lajos, nr.1, judeţul Harghita înregistrată la Agenţia pentru Protecţia Mediului Harghita cu nr. 261 din 15.01.2019, completat cu nr.2207/04.03.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de 09.04.2019 că proiectul **„Modernizare și INT LEA 0,4 kV și branșamente localitatea Cetățuia, județul Harghita“** propus a fi amplasat în comuna Sânsimion, sat Cetățuia, județul Harghita.

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării/ evaluării impactului asupra mediului sunt următoarele:

* proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr.2, pct. 13 lit. a) Orice modificări sau extinderi, altele decât cele prevăzute la pct. 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului, coroborat cu pct.3, lit. b) instalații industriale pentru transportul gazelor, aburului și apei calde; transportul energiei electrice prin cabluri aeriene, altele decât cele prevăzute în anexa nr.1;

Prezenta documentație

* Rezumatul proiectului:Lucrarea” Modernizare și INT LEA 0,4 kV și branșamente localitatea Cetățuia, județul Harghita“ constă din:
* Montare linie electrică subterană (LES) de 20 kV la marginea drumului județean DJ 123A, drumului de câmp și comunal, str. Feltíz pe o lungime totală de traseu de 310 m;
* Montare linie electrică aeriană (LEA) de 20 kV comun cu linie electrică aeriană (LEA) de 0,4 kV pe stâlpi de beton în lungime totală de traseu de 1280 m;
* Montare post de transformare compact în anvelopă de beton 2 buc (PTc) de 20/0,4 kV 100 kVA la marginea drumului str. Principală spre Vrabia respectiv la marginea drumului lângă școala, în domeniu public;
* Montare post de transformare aerien compactizat 1 buc pe stâlp de beton(PTA) de 20/0,4 kV 100 kVA la marginea drumului str. Feltíz, în domeniu public;
* Demontare linie electrică aeriană de 0,4 kV cu conductor clasic existent pe stâlp de beton în zona bisericii catolice pe o lungime totală de traseu de 250 m;
* Montare linie electrică subterană (LES) de 0,4 kV la marginea drumului județean DJ 123A, în zona bisericii catolice pe o lungime totală de traseu de 320 m;
* Schimbarea a 60 buc stâlp de beton cu stâlp special;
* Demontare linie electrică aeriană de 0,4 kV cu conductor clasic existent pe stâlpi de beton în lungime totală de traseu de 7525 m;

1. Cumularea cu alte proiecte : Nu este cazul.
2. Utilizarea resurselor natural : Nu este cazul.
3. Cantitatea și tipurile de deșeuri generate :

Ambalaje de hârtie și carton (cod deşeu 15.01.01) vor fi valorificate prin societăți atestate;

Ambalaje de materiale plastice (cod deşeu 15.01.02) vor fi valorificate prin societăți atestate;

Deșeuri din construcții și demolări beton și moloz din demontare( cod deșeu 17.01.01) vor fi transportat la un depozit conform;

Țigle și materiale ceramic (cod deșeu 17.01.03) vor fi transportat la un depozit conform;

Materiale plastice(cod deșeu 17.02.03) vor fi valorificate prin societăți atestate;

Aluminiu (cod deșeu 17.04.02) vor fi valorificate prin societăți atestate;

Fier,fonta,oțel (cod deșeu 17.04.05) vor fi valorificate prin societăți atestate;

Pământ și pietre(cod deșeu 17.05.04) vor fi transportat la un depozit conform;

Deșeuri textile(cod deșeu 20.01.11) vor fi valorificate prin societăți atestate;

1. Poluarea și alte efecte negative:

Surse de poluanți și instalații pentru reținerea,evacuarea și dispersia poluanților în mediu:

-protecția calității apelor:

* sursele de poluanți pentru ape, locul de evacuare sau emisarul;
* stațiile și instalațiile de epurare sau de preepurare a apelor uzate prevăzute;

Sursele de poluanți pentru aer, poluanți, inclusiv surse de mirosuri;

* Instalațiile pentru reținerea și dispersia poluanților în atmosferă;

Protecția împotriva zgomotului și vibrațiilor:

* Sursele de zgomot și de vibrații;
* Amenajările și dotările pentru protecția împotriva zgomotului și vibrațiilor;

Proiectul va cauza zgomote și vibrații din construcții pe perioada execuției lucrărilor generată de la utilajele folosite. Se vor respecta limitele nivelului emisiilor de zgomot .Impactul va fi semnificativ.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comunei Sânsimion, sat Cetățuia, județul Harghita, în domeniul public al comunei conform Certificatul de Urbanism nr.79/19.10.2019 emis de Comuna Sânsimion, zona monumentului istoric HR-II-a-A-12775.01 Biserica romano-catolică” Sf. Simion și Iuda“ .

folosință actuală:stâlp existent, zona drumului comunal, zona drum județean DJ 123A

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

* i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului comuna Sânsimion, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g)cumularea impactului cu impactul altor proiecte existente și/sau aprobate:Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

g. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István